text: Vasili Perov
  Vasili Grigorjevitsj Perov (Russysk: Василий Григорьевич Перов) (Tobolsk, 21 desimber 1833 - Koezminki, 29 maaie 1882) wie in Russysk keunstskilder en ién fan de oprjochters fan de keunstnersgroep De Swalkers.
  Syn oplieding sette Perov mei útein yn de stêd Arzamas. Yn 1853 waard er talitten op de Moskouske Skoalle foar Skilderkeunst, Byldhoukeunst en Arsjitektuer (SSBA). It wurk dat er foarlei oan de Keizerlike Akademy fan de Keunsten smiet in bûtenlânske reis op yn 1862. Hy hâlde in skoft ta yn Dútslân en gie letter nei Parys.
  Werom yn Moskou, skildere Perov fan 1865 oant 1871 syn masterwurken, sa as By it spoar en Jagers hawwe lins. Yn 1871 waard er beneamd ta professer oan de Moskouske SSBA. Yn dy snuorje rekke er ek belutsen by de oprjochting fan it keunstnerskollektyf De Swalkers.
  Wurk (karút)[bewurkje seksje | boarne bewurkje]
  Paryske foddeman, 1864
  Troika. Learlingen helje wetter, 1866
  De ferdronkene, 1867
  Jagers hawwe lins, 1871
  Portret fan Fjodor Dostojevski
  Kristus op de Oliveberch